《代黄仲本贺赵漕》
宋代·虞俦

岳镇凝华久，天潢析派初。长庚秋入梦，佳气夜充闾。

奕叶兰同茂，怀珠玉不如。词章贺白右，经术向歆馀。

已近长安日，聊登使者车。著鞭先禁路，储宝镇皇居。

家世曾重席，王门昔曳裾。弹冠惭似续，入幕借吹嘘。

愿献长生箓，何须鸿宝书。黑头须两地，玉带拥金鱼。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。